ترکیه جمهوریتی باش وزیری احمد داوود اوغلی, ترکیه نینگ مهاجر لر بیلن علاقه لی بحران نینگ ییچیلیشی گه تیگیشلی پیشنهادی نینگ حاضرگی کونده هم کون ترتیبیده ایکن لیگی نی بیلدیررایکن, "ترکیه نی آچیق مهاجر لر قماقخانه سی گه ایلنتره دیگن طلب لر نی رد ایته میز" دییه قید ایتدی.
باش وزیر داوود اوغلی, بروکسل گه جونب کیتمسدن آلدین انقره ده ایس بوغه قونلغه سیده, بوگون باشلیدیگن ترکیه بیلن اوروپا بیرلیگی آره سیده گی رهبر لر ییغیلیشی بیلن علاقه لی ایریم بیاناتلر بیردی.
داوود اوغلی, "بیز مهاجر لر دن فایده له نیب اوز منفعت لری میز نی قول گه کریتیش گه حرکت ایتمه دیک. مهاجر لر بیلن قنده ی یخشی رویه قیلگن لیگی میز نی همه بیله دی" دییه قید ایتدی.
ترکیه بیلن اوروپا بیرلیگی آره سیده گی علاقه لرنینگ یخشی لشتیریلیشی گه حرکت ایتیلیشی تقدیرده, اوشبو موضوع بوییچه ایریم قدم لرنینگ تشله نیشی کیره ک ایکن لیگی نی بیلدیرگن داوود اوغلی, ویزه معافیتی نینگ جون آییدن آلدین باشله تیلیشی, مهاجر لر اوچون مصرف ایتیله دیگن قوشیمچه ۳ میلیارد نینگ کیله جک ۳ ییلده تخصیص ایتیلیشی و ترکیه نینگ اوروپا بیرلیگی اعضالیگی بوییچه ینگی موضوع لر توغری سیده مذاکره ایتیلیشینی خودی منه شوو خصوصده مثال قیلیب کورستدی.
باش وزیر داوود اوغلی, ترکیه نینگ تروریزم گه قرشی کوره شیدن منفی بیر شکلده استفاده ایتیش گه حرکت ایتیتگن تامانلرنینگ, ترکیه نینگ دموکراتیک ریفورم لر قیلمسلیک گه اینتیلیتگن لیگی نی بیلدیریتگن لیگی نی معلوم قیلدی.
شونده ی قیلیب داوود اوغلی, تروریزم نی قیته باشدن تعریف ایترایکن, دموکراتیک ستندرت لر دن هیچ قچان واز کیچمیدیگن لیک لری نی بیلدیردی.
داوود اوغلی اوز سوزلرینی, "انسان حقلریدن هیچ قچان واز کیچمیمیز. بیراق باشقه چه بیر بعد کسب ایتگن بولیشی تقدیرده, تروریزم نی هم قیته باشدن تعریف ایته میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
